مشكلتي بقى إني في 1 طب ودخلته عشان مجموعي عالي وأمي عايزة كده وإنه إزاي أنا أدخل كلية أقل ولو فكرت في التحويل اللي يمنعني إن الناس هتقول هي مش أد الطب يعني كله رياء في رياء والصعوبة اللي مقابلاني دلوقتي مفيش نية صادقة تديني عزيمة عشان أكمل مش شايفة نفسي أد تعب الدكاترة ولا متخيلة نفسي في مستشفى
- ما أعلمه إن خيارات التحويل ليست واسعة، وقد ينتهي بك الأمر إلى كلية دون مجموعك جدًا. - على كلٍ، إن كان يمكنكِ التحويل بدون مشاكل عنيفة فحوّلي، ودعكِ من كلام الناس، الناس لا يحسنون إلا الثرثرة على كل شيء عليك. - إن كان الأمر عسيرًا، وهذا هو الطبيعي، فحاولي تتعاملي مع الأمر وتنظري للجانب الإيجابي، ولا تجلبي فزّاعات المستقبل إلى الحاضر، لا ندري ما سيحدث في المستقبل، وعلى كلٍ، فالطب ليس مجرد تعب أو مستشفى، الطب فيه الطب النفسي، والجلدية، وطب الأسرة، والتغذية، والكلينيكال باثولوجي والتحاليل وما شابه، ودي لا فيها تعب ولا مستشفى إذا شئتِ. - بلاش تبدأي علاقتك بالكلية بالنظرة دي، ولو موضوع الترتيب والتقدير مش فارق معاكي جدًا فبلاش تخلي الكلية تبلعك، وتعاملي معاها بتوازن، واستغلي الفترة الجامعة (اللي هي أخصب فترات العمر) في التعلم واكتساب المهارات المتنوعة وإثراء النفس.